માળીયામીંયાણાના હરીપર, કાજરડા, જુના નવા હંજીયાસર, વાંઢ વિસ્તારો અને માળીયાની પ્રજા સુકી ખેતી, પશુપાલન અને મીઠા ઉદ્યોગ પર નિર્ભર છે ત્યારે વવાણીયાથી વેણાસર, ઘાંટીલા સુધી ૪પ૦ નાના અગરો અને ૮પ જેટલા મોટા અગરો મીઠા ઉત્પાદન કરે છે ત્યારે મચ્છુ જળ હોનારતમાં પાણીના પ્રવાહમાં મીઠાના તમામ અગરોના માટીના પાળાઓનું ધોવાણ થયું છે અને સ્ટોક કરવામાં આવેલ મીઠાના ઢગલાઓ મચ્છુ નદીના ધસમસતા પાણીના પ્રવાહમાં તણાઈ જતા નાના મોટા મીઠાના ઉદ્યોગપતિઓને કરોડોનું નુકસાન થયું હોવાનું ઉદ્યોગપતિઓ પાસેથી જાણવા મળ્યું છે.